И З В Е Ш Т А Ј

О РЕЗУЛТАТИМА КОНСУЛТАТИВНОГ ПРОЦЕСА У ИЗРАДИ

ПРЕДЛОГА УРЕДБЕ О ИЗМЕНАМА И ДОПУНАМА УРЕДБЕ О БЕЗБЕДНОСТИ И ЗДРАВЉУ НА РАДУ НА ПРИВРЕМЕНИМ ИЛИ ПОКРЕТНИМ ГРАДИЛИШТИМА

Планом рада Владе за 2023. годину предвиђено је доношење Уредбе о изменама и допунама Уредбе о безбедности и здрављу на раду на привременим или покретним градилиштима.

Одредбама члана 19. став 1. Закона о министарствима („Службени гласник РС”, бр. 128/20, 116/22 и 92/23 – др. закон), одређен је делокруг Министарства за рад, запошљавање, борачка и социјална питања (у даљем тексту: МИНРЗС) које, између осталог, обавља послове државне управе који се односе на безбедност и здравље на раду.

У току примене Уредбе о безбедности и здрављу на раду на привременим или покретним градилиштима („Службени гласник РС”, бр. 14/09, 95/10, 98/18 и 35/23 – др. закон), уочени су одређени недостаци, као и простор за додатно унапређење. Из наведених разлога неопходно је приступити измена и допуна Уредбе, ради обезбеђивања безбедности и здравља запослених и других лица на градилиштима.

Пре почетка израде текста Предлога уредбе о изменама и допунама Уредбе о безбедности и здрављу на раду на привременим или покретним градилиштима позвани су представници државних органа, јавних служби, привредни субјекти, синдикати, удружења послодаваца, привредне коморе, стручна јавност, представници невладиног сектора и други заинтересовани учесници да узму учешће у поступку припреме Предлога уредбе. На својој интернет страници https://www.minrzs.gov.rs/sr/konkursi МИНРЗС је 30. маја 2023. године објавило јавни позиво спровођењу процеса консултација за достављање предлога на предвиђеном обрасцу до 10. јуна 2023. године на електронску адресу upravazabzr@minrzs.gov.rs.

У предвиђеном року на назначену електронску адресу није било достављених предлога.

У складу са чланом 41. став 1. тачка 3) Закона о планском систему Републике Србије („Службени гласник РС”, број 30/18), а ради консултација, МИНРЗС је 19. децембра 2023. године ставило на увид јавности Предлог уредбе о изменама и допунама Уредбе о безбедности и здрављу на раду на привременим или покретним градилиштима на својој интернет страници <https://www.minrzs.gov.rs/sr/konkursi> и порталу е-Kонсултацијe [https://ekonsultacije.gov.rs/https://ekonsultacije.gov.rs/topicOfDiscussionPage/277/1](https://ekonsultacije.gov.rs/https%3A//ekonsultacije.gov.rs/topicOfDiscussionPage/277/1). Том приликом, а ради спровођења процеса консултација, позвало је, на *online* консултације све претходно наведене учеснике. Сугестије и коментари могли су се доставити на предвиђеном обрасцу до 28. децембра 2023. године на електронску адресу: upravazabzr@minrzs.gov.rs и/или путем портала.

До предвиђеног рока на назначену електронску адресу није било достављених предлога, сугестија, иницијатива и коментара на текст Предлога уредбе о изменама и допунама Уредбе о безбедности и здрављу на раду на привременим или покретним градилиштима.